SAN FERNANDO CITY, La Union – Nasarakan dagiti residente ti maysa nga agruprupsa a bangkay idiay kataltalunan a paset ti Barangay Nagrebcan, ili ti Luna, La Union.
Iti report a nakalap ti Bombo Radyo La Union, saan pay laeng a nabigbig iti kinatao ti nasao a bagi ti lalaki.
Agparparang iti inisyal nga imbestigasyon ti Luna Municipal Police Station, maipagarup a biktima iti pammaltog ti nasao a bangkay gapu ta addaan daytoy iti tama ti bala ti ulona.
Impunpon laengen dagiti otoridad ti bangak idiay pampubliko a sementeryo ti gapu a ngan-ngani a saanen a mabigbig pay daytoy ken pagtataudan ti saan a nasayaat nga angot.
Agpanpanawagan met ti pulisya kadagiti mapukpukawan iti kakabagyan a makikoordinar iti opisnada tapno mabigbigen ti biktima ken pannakarisot ti kaso.
ilo_Latn ilo_Latn ilo_Latn ilo_Latn ilo_Latn